Lückhoff het gesê hy het op 23 Desember op die strand by Klein-Brakrivier gestap. Dit was omstreeks 07:22 toe hy ’n voorwerp op die strand gesien het. Dit het teen die rivieroewer gelê. Hy het ’n foto daarvan geneem.
“Ek was eintlik besig om foto’s te neem van die vinnig vloeiende water vir ’n fotografieprojek,” het hy vertel. “Die stuk het my aandag getrek omdat dit die enigste voorwerp op die kaal stuk sand was. Omdat dit weens die verrottende eendmossels gestink het, het ek dit nie gehanteer nie en ’n terloopse foto geneem.
Kruger het by navraag gesê hy is baie opgewonde daaroor. “Dit kan ’n bydrae lewer tot die ondersoek.”